open-index/open-wikipedia-markdown huggingface dataset:
Tsubame

**Tsubame** (燕市, つばめし, *Tsubame-shi*) é un concello da prefectura de Niigata no Xapón. Está situado ó norte da rexión de Chūbu, e no centro da prefectura (zona Kaetsu), no centro da illa de Honshū. A súa superficie é de 110,88&nbsp;km², a poboación é de 82.348 habitantes (2009) e ten unha densidade de poboación de 743 h/km².

O concello de Tsubame limita cos concellos de Nagaoka, Sanjō, Niigata e Yahiko.

## Cidades irmandadas 
*  Dundee, Míchigan, Estados Unidos (1994)
*  Sheboygan, Wisconsin, Estados Unidos (1996)

## Véxase tamén 
### Ligazóns externas 
* Sitio web oficial da cidade de Tsubame .
* Sitio web oficial da cidade de Tsubame.  .
Nerga, O Hío, Cangas

**Nerga** é un lugar da parroquia do Hío no concello pontevedrés de Cangas na Comarca do Morrazo. Segundo o IGE, en 2011 tiña 500 habitantes (259 homes e 241 mulleres).

Trátase dun dos lugares que forman parte da cultura Hioense. Tamén é o que ten máis quilómetros de praia.

A Ría de Vigo baña as praias de Nerga, que están protexidas de fronte polas illas Cíes, son as praias  máis extensas da contorna. Ten dous frontes costeiros, nun deles limita con Viñó, nese atópase a praia de Nerga (ou Folla de Nerga) cunha lonxitude de aproximadamente 1 quilómetro de longo, separada por rochas da praia do medio e da de barra, tamén con grande lonxitude. No outro fronte ten fronteira con Liméns e alí pódense atopar praias pequenas coma Area das Patas, Os Castros, Temperáns...

A lenda di que o lugar no que se atopa o Con que preside a praia de Nerga foi antes ocupado por unha igrexa, e que se se mete a cabeza no interior da pedra aínda se pode oír o órgano da mesma tocando os salmos da época.

## Lugares e parroquias
### Lugares do Hío
### Parroquias de Cangas
## Véxase tamén
*Lugares de Cangas

## Notas
Huang Xianfan

**Huang Xianfan** (en chinés tradicional: 黄現璠; en chinés simplificado: 黄现璠; en pinyin: *Huáng Xiànfán*), nado en Fusui (Guangxi) o 13 de novembro de 1899 e finado en Guilin (Guangxi) o 18 de xaneiro de 1982 foi un historiador chinés, dos máximos representantes dos estudos zhuang (en chinés tradicional: 壯學; en chinés simplificado: 壮学; en pinyin: *Zhuàngxué*) na China do século XX. A súa obra máis importante é *Zhuangzu tongshi* (en ).

## Traxectoria 
Naceu nunha familia humilde nunha aldea de Fusui, quedou orfo de pai aos dous anos e a súa nai morreu cando el tiña doce. O seu primeiro nome foi Gan Jinying (en chinés tradicional: 甘錦英; en chinés simplificado: 甘锦英; en pinyin: Gān Jǐnyīng) máis tarde modificado para Huang Xianfan. En 1922 entrou na Escola local de Nanning para estudar historia, xeografía e inglés. Entre 1926 e 1935 foi estudante no departamento de historia na Universidade de Beijing. En 1935 obtivo unha bolsa do goberno para estudar historia oriental na Universidade de Tokyo, no Xapón. En 1937 volveu á China e atopou traballo como profesor de escola en Nanning. Entre 1938 e 1940 foi conferenciante na Universidade de Guangxi, en 1940 foi nomeado mestre asociado. En 1941 foi nomeado mestre de historia na Sun Yatsen Universidade de Guangdong, tornándose o primeiro mestre de etnia zhuang. Dende entón, seguiu a traballar na universidade ata a morte de 1982.

## Obras 
* Historia Xeral da China, tres-volumes, Beijing,1932-1934.
* Historia dos liceos estranxeiros, dous-volumes, Beijing,1933.
* Os agricultores que viven na dinastía Yuan, Beijing,1934.
* Sociedade da dinastía Tang,Shanghai,1936.
* A Historia sociedade da dinastía Shang chinés, Guilin,1950.
* A historia da sociedade feudal na China, Guilin,1952.
* Unha breve historia dos Zhuang, Nanning,1957
* Historia xeral dos Zhuang, Publicado tras a súa morte, Nanning,1988.

## Notas 
## Véxase tamén 
### Bibliografía 
**Dictionary of Modern Chinese Names*. Tokyo：Japanese Kazankai Foundation, 1966, 1972, 1982 e 1986 edition.

**ZHONG GUO REN MING DA CI DIAN*. Shanghai: Shanghai Lexicographical Press, 1992.p.&nbsp;1861.
**Chinese Dictionary of Contemporary Culture Celebrities*. Beijing: Chinese Radio Television Press, 1992. p.&nbsp;519.
**Dictionary of Chinese Education*. Shanghai：Shanghai Education Press, 1998. p.&nbsp;1450.
**Dictionary of Chinese Ethnic Culture*. Beijing: Ethnic Press, 1999. p.&nbsp;143-144, Volumes of middlesouth and southeast region.
Città Sant'Angelo

'''Città Sant'Angelo''' é un concello italiano da provincia de Pescara, na rexión dos Abruzos. Ten 13.566 habitantes (en 2007) e esténdese por unha área de 61&nbsp;km², cunha densidade de poboación de 222 hab/km². Limita cos concellos de: Atri (TE), Cappelle sul Tavo, Collecorvino, Elice, Montesilvano e Silvi (TE).

## Véxase tamén 
### Ligazóns externas 
* www.cittasantangelo.net
Filemón e Baucis

**Filemón e Baucis** foron dúas personaxes mitolóxicas, *os habitantes máis compasivos do seu pobo*. O poeta latino Ovidio cóntanos a historia da parella no libro VIII das súas Metamorfoses. Eles acolleron a Zeus e a Hermes disfrazados con farrapos e déronlles acubillo. Por iso Zeus permitiulles traballar para el e, no momento de morrer, fixérono os dous ao mesmo tempo para que ningún sufrise polo outro, transformados en árbores.

## Mito 
Filemón e Baucis foron unha parella moi pobre que vivían na zona de Frixia. Zeus observaba que por aqueles territorios existía un gran número de familias que vivían en humildes chozas, pero eran pouco hospitalarios cos visitantes que por alí pasaban. Anoxado pola falta de amabilidade destes, decidiu investigar un pouco. Disfrazouse, xunto co seu axudante Hermes, cuns horribles farrapos vellos para dar un aspecto o máis pobre posible, e así foron visitando todas as casas, obtendo sempre un trato desagradable, excepto nunha das chozas, a de Filemón e Baucis.
[miniatura|[Peter Paul Rubens|Rubens, *Filemón e Baucis*.]]
Eles acolleron o máis amablemente posible a estes farrapentos que chamaron á súa porta. Déronlles auga para lavarse e o banquete máis suntuoso que podían ofrecerlles. Mentres transcorría a comida, os esposos observaron con admiración como os alimentos nunca se esgotaban. Entón a parella deduciu que os seus hóspedes eran, en realidade deuses inmortais. Despois do ágape, Zeus e Hermes mostráronse co seu auténtico aspecto e conduciron ao matrimonio ao máis alto dun outeiro, desde o que se enxergaba toda a rexión. Dende alí puideron ver como a súa choza se transformaba nun grande pazo, que serviría de templo para os deuses. Ademais, en agradecemento, Zeus díxolles a Filemón e á súa muller que lles concedía todo canto quixeran, e estes pediron converterse en sacerdotes do templo. Por outra parte, Zeus enviou un gran diluvio á rexión, cuxos habitantes pereceron totalmente, salvo a parella.

Zeus cumpriulles os seus desexos, viviron ao coidado do templo moito tempo e, á hora de morrer, transformáronse en árbores á vez: a Filemón en carballo e a Baucis en pexego. Dende entón, ambos permaneceron xuntos para sempre coas pólas entrelazadas.

## Notas 
## Véxase tamén 
### Outros artigos 
* Diluvio
Club de Mar Ría de Aldán

O **Club de Mar Ría de Aldán** é un club de piragüismo creado en 1978 por Manuel Marcelino Iglesias.
## Historia
As primeiras piraguas foron dúas K-2 e dúas K-1, que foron compradas ao Alondras CF de Cangas por 60.000 pesetas, sendo os primeiros regatistas un grupo de amigos de quince anos, entre eles Modesto Valladares, Pablo Vaqueiro, José Manuel González, Luís A. Valladares e Ramón Marcelino. Estes foron quen comezaron a inculcar a afección entre os rapaces da vila, sumándose axiña un bo número de voluntarios que comezaron a practicar este deporte. Ao ano seguinte o club foi inscrito para competir na Gran Premio Provincial.

Axiña foi necesario facerse cunha K-4, sendo sufragada ó cincuenta por cento entre a Federación Provincial e Marcelino Iglesias. O día 17 de xaneiro de 1981 manteñen unha xuntanza no Tele-Club parroquial os poucos socios cos que contaba o club e de aí sae constituída a primeira directiva.

Transcorrido algo menos dun mes tras a morte Manuel Marcelino Iglesias o 25 de febreiro de 1982, o día 13 de marzo de 1982 convocouse unha Asemblea Extraordinaria de socios no Tele-club, Alfonso Dacosta Canosa foi elixido novo presidente do club.

O día 3 de maio de 1982 pola tarde asinábanse perante notario, en Cangas, os Estatutos de Constitución do Club de Mar Ría de Aldán. Tamén ese mesmo ano foi creada a sección de remo.

## A primeira regata: "I Trofeo de piragüismo K4"
A Regata de Aldán naceu pouco despois da creación do Club a principios dos 80. A directiva creu que a realización dunha competición en Aldán sería unha boa maneira de dar a coñecer o Club e o piragüismo na zona.

Pola situación xeográfica e polas características da ría de Aldán, pensouse en crear unha competición deportiva de alto nivel, celebrándose a 1ª regata organizada por este Club, o 29 de xuño de 1983 en horario de maña, puntuable para a Copa Deputación Provincial de Pontevedra: I Trofeo de Piragüismo K4 Memorial Manuel Marcelino Iglesias.

As categorías foron masculina e feminina absoluta. Como clubs convidados estaban os de 1ª e 2ª división das 4 provincias galegas ademais do Universitario de Porto e o Vila do Conde, ambos de Portugal. Como trofeos repartíronse ás tres primeiras embarcacións e clubs un obsequio conmemorativo do evento.

A Regata tivo como saída e chegada a praia de Vilariño, tendo a ciaboga nas rochas da praia de Menduíña (Niño do Corvo)

O Comité Organizador estaba formado por Alfonso Dacosta Canosa, Avelino Gandón Menduiña, Serafín Docampo Menduiña, Maximino A. Portas Fernández, José Cordeiro Bacelar, Jesús Dacosta Rial e Eugenio Docampo Martínez.

Debido ao éxito obtido neste I TROFEO K4 volveuse a repetir ao ano seguinte.
Cérvidos

Os **cérvidos** (*Cervidae*) son unha familia de mamíferos ruminantes que inclúe os cervos e veados. Teñen patas delgadas, pezuños partidos en dous e longos pescozos. Son esveltos herbívoros. Teñen a pelaxe lisa ou moteada, e son os únicos mamíferos aos que lles crecen hastas novas cada ano, formadas por óso morto. Só as desenvolve os machos adultos, utilizándoas durante a época de apareamento, cando os cérvidos compiten polas femias. As hastas empezan a formarse a partir de dúas protuberancias do cranio. Ao medrar, recóbreas un veludo. Cando as hastas crecen, empezan a ramificarse. Finalmente, o veludo cae. Así a cornamenta queda completa.

## Presenza en Galiza 
O cervo común en Galiza localízase principalmente nas serras orientais das provincias de Lugo e Ourense, así como tamén nunha pequena parte do leste da provincia da Coruña. As poboacións actuais son froito das repoboacións cinexéticas.

Na antigüidade a súa poboación estendíase até a costa Atlántica, como amosan os numerosos petróglifos con imaxes de cervos.

Ficheiro:Dist Cervo GZ.svg|Distribución do Cervo común en Galicia.
Ficheiro:Laxe das Lebres cervo.jpg|Representación dun cervo macho adulto en época de celo. Petróglifo da Idade de Bronce na Caeira (Poio).

## Véxase tamén 
### Outros artigos 
* Cervo común
Rubén Blades

**Rubén Blades Bellido de Luna**, nado en Cidade de Panamá, Panamá, o 16 de xullo de 1948, é un cantante, compositor, músico, actor, avogado e político panameño que desenvolveu a meirande parte da súa carreira nos Estados Unidos. Destaca sobre todas a súa faceta como intérprete do xénero musical coñecido como salsa.

## Traxectoria 
Dende o década de 1970 até a actualidade gravou máis de vinte álbums e participou como convidado en máis de 15 gravacións con artistas de diversos xéneros e tendencias. En recoñecemento ao seu labor recibiu seis premios Grammy. Por outra banda, participou como actor en diferentes producións tanto de Hollywood como de cinema independente. Viviu en Panamá durante as ditaduras militares tanto de Omar Torrijos (1968-1981) coma de Manuel Antonio Noriega (1981-1989). Nalgunhas das súas letras, como na de "*Desapariciones*", Blades aproveita para denunciar este tipo de réximes totalitarios. Xa en 1994 participou nas eleccións presidenciais do seu país, nas que acadou o terceiro lugar en número de votos, cunha porcentaxe ao redor do 20%, de entre máis dunha decena de candidatos. Actualmente participa no goberno do seu país como ministro de turismo.
## Vida familiar
A súa avoa materna, Carmen Caramés, é de Ourense, emigrada a Cuba.

## Discografía 
### Con Pete Rodríguez 
* *From Panama to New York* (Fania, 1970).

### Con Ray Barretto 
* *Barretto* (Fania, 1975).

### Coa *Fania All-Stars* 
* *Los muchachos de Belén" en *Tributo a Tito Rodríguez* (Fania, 1976).
* *Juan Pachanga" en *Rhythm Machine* (Columbia, 1977).
* *Sin tu cariño" en *Spanish Fever* (CBS, 1978).
* *Prepara" en *Cross Over* (CBS, 1979).
* *Juan Pachanga" en *Habana Jam* (Fania, 1979).
* *La palabra adiós" en *Commitment* (FNA, 1980).
* *El Malo" en *Commitment* (FNA, 2765).

### Con Willie Colón 
* *Metiendo mano* (Fania, 1977)
* *Siembra* (Fania, 1978)
* *Canciones del Solar de los Aburridos* (Fania, 1981)
* *The Last Fight* (Música Latina, 1982)
* *Tras la tormenta* (Sony, 1995)

### En solitario 
* *Maestra vida (primeira parte)* (Fania, 1980).
* *Maestra vida (segunda parte)* (Fania, 1980).
* *El que la hace la paga* (Fania, 1983).
* *Buscando América* (Elektra, 1984).
* *Mucho mejor* (Fania, 1984).
* *Escenas* (Elektra, 1985).
* *Agua de luna* (Elektra, 1987).
* *Doble filo* (Fania, 1987).
* *With Strings* (Fania, 1988).
* *Nothing but the Truth* (Elektra, 1988).
* *Antecedente* (Elektra, 1988).
* *Caminando* (CBS, 1991).
* *Amor y control* (CBS, 1992).
* *La rosa de los vientos* (Sony, 1996). 
* *Tiempos* (Sony, 1999). Colaboración creativa de Editus Ensamble.
* *Mundo* (Sony, 2002). Colaboración creativa de Editus Ensamble.
* *Cantares del subdesarrollo* (Sony, 2003).

### Coa *Spanish Harlem Orchestra* 
* *Across 110th Street* (Red Ink, 2004).

### Recompilacións 
* *Bohemio y poeta* (Fania, 1979).
* *Live'' (Elektra, 1990).

## Véxase tamén 
### Ligazóns externas 
* Páxina oficial de Rubén Blades
* Rubén Blades en All Music Guide 
* Rubén Blades en IMDb
Minamiuonuma

**Minamiuonuma** (南魚沼市, みなみうおぬまし, *Minamiuonuma-shi*) é un concello da prefectura de Niigata no Xapón. Está situado ao norte da rexión de Chūbu, e no centro da prefectura (zona de Chūetsu), no centro da illa de Honshū. A súa superficie é de 584,82&nbsp;km², a poboación é de 61.739 habitantes (2009) e ten unha densidade de poboación de 106 h/km².

O concello de Minamiuonuma limita cos concellos de Yuzawa, Tōkamachi, Uonuma (que son da prefectura de Niigata); e Minakami (este último é da prefectura de Gunma).

## Historia 
A cidade de Minamiuonuma foi fundada pola fusión de dous concellos de vilas do distrito de Minamiuonuma (*Muika-machi* e *Yamato-machi*) en 1 de novembro de 2004.

## Cidades irmandadas 
*  Lillehammer, Noruega (1972).
*  Sölden, Austria (1982).
*  Ashburton, Nova Zelandia (1987).

## Personaxes de sona 
* Uesugi Kagekatsu (上杉 景勝, うえすぎ かげかつ, 1556 - 1623) - Foi un samurai e un daimyō do período de Sengoku ao período Edo.
* Naoe Kanetsugu (直江 兼続, なおえ かねつぐ, 1560 - 1619) - Foi un samurai e un *Karō* (conselleiro) do seu señor Uesugi Kagekatsu, e tamén un daimyō do período de Sengoku ao período Edo.

## Véxase tamén 
### Outros artigos 
* Lista de concellos do Xapón

### Ligazóns externas 
* Sitio web oficial da cidade de Minamiuonuma .
Lago de Maracaibo

O **lago de Maracaibo**, **lago Maracaibo**, **lago de Zulia** ou **lago Coquivacoa** é un lago de auga salobre situado no occidente de Venezuela.

## Nomes 
Recibe o seu nome da cidade de Maracaibo no estado de Zulia, que á súa vez recibe, posibelmente, o seu nome dun xefe indíxena. Outro nome que aínda é usado, con menos frecuencia é o de lago Coquivacoa, pola rexión de Coquivacoa. 

## Situación 
O lago está situado na parte máis occidental de Venezuela, entre os estados de Zulia, Trujillo e Mérida.

## Xeoloxía 
Polas súas características xeolóxicas é discutido se é axustado o nome de lago. Considerado como tal, ten unha superficie de entre duns a 13 800 km², é o maior de América Latina e o 19º entre os lagos máis grandes do mundo. O rexistro xeolóxico demostrou que no pasado foi un lago indiscutíbel, e como tal, o segundo máis antigo da Terra (após o lago Baikal) cunha antigüidade de entre 20 e 36 millóns de anos, aínda que conecta co mar de forma similar a unha lagoa, a enorme antigüidade, a súa historia xeolóxica e a importante profundidade de Maracaibo diferénciano das verdadeiras lagoas, aquelas cunha historia xeolóxica moderna (con antigüidades duns poucos miles de anos) e unha escasa profundidade (en xeral, inferior a 5 metros) que as relaciona co lagoas.

No extremo norte conecta co Golfo de Venezuela por un estreito de 55 km. É alimentado por numerosos ríos, sendo o máis grande o río Catatumbo. 

## Meteoroloxía 
*(Véxase o artigo principal, Relampo do Catatumbo)*

Nesta zona prodúcese o denominado raio Catatumbo, fenómeno que, a través de 1.176.000 raios por cada ano, xera até preto do 10% do ozono atmosférico do planeta. Serviu historicamente como *Faro de navegantes.*

## Historia 
O 24 de xullo de 1823 a frota colombiana de Simón Bolívar liderada por José Prudencio Padilla venceu ao esquadrón realista de Ángel Laborde y Navarro na *Batalla do lago Maracaibo*, conseguindo a independencia de Venezuela.

## Economía 
### Petróleo 
O lago posúe unha gran riqueza petrolífera, sendo onde se extrae a maior parte da produción de cru do país latinoamericano. A conca de Maracaibo é unha das zonas con maior riqueza petrolífera do mundo, con máis de 15.000 pozos perforados desde 1914.

### Pesca 
O lago era de importancia vital para as comunidades indíxenas e posteriormente para os colonizadores europeos. A actividade industrial afectou ás capturas, porén a actividade pesqueira continúa. Téñense feito chamados para manter a biodiversidade, minguada pola contaminación e a pesca non selectiva.

## Ecosistema 
O lago ten augas bastante osixenadas o que o fai rico en algas e en peixes. A pesar da contaminación, ten unha grande biodiversidade. Especies como garzas, caimáns, camaróns, carangrexos, iguanas, meros, pelicanos, manatíes, golfiños ou quenllas teñen aquí o seu hábitat. Nas beiras do lago atópanse mangleiros e plantas de coco, entre moitas outras especies. Existen numerosas especies de peixes endémicos da conca do lago de Maracaibo, entre elas o *Lamontichthys maracaibero.*

## Notas 
## Véxase tamén 
* Maracaibo
* Coquivacoa
* Estado Zulia
* Relampo do Catatumbo
Matrimonio entre persoas do mesmo sexo en Suráfrica

O **matrimonio homosexual** tornouse legal en Suráfrica o 30 de novembro de 2006, sendo o quinto estado en facelo, e o primeiro en África.

## Historia e características 
En xullo de 2002, a Corte Superior de Suráfrica indicou que era discriminatorio e inconstitucional que a lei surafricana non permita o matrimonio entre persoas do mesmo sexo.

En decembro de 2005, o Tribunal Constitucional surafricano deu un prazo de doce meses ao parlamento para adaptar a súa lexislación de xeito que as parellas homosexuais puideran acceder á Lei Nacional sobre Matrimonio.

Na sentenza de 2005, o xuíz Albie Sachs ditaminou, que a reformada Lei Nacional de Matrimonio debe tamén incluír as palabras "ou cónxuxe" tralas palabras esposa ou marido. Se tras o prazo de doce meses dado polo tribunal ao parlamento non se cambiase o texto da lei, os tribunais aplicarían esas palabras automaticamente.

A resolución xudicial que declarou que a Le Nacional sobre Matrimonio era inconstitucional foi consensuada pola totalidade dos membros do tribunal, xa que a Constitución surafricana prohibe expresamente a discriminación por razón da orientación sexual. Se ben unha minoría do tribunal quería o cambio inmediato e automático da lei, a maioría votou darlle ao parlamento un ano de prazo.

O tribunal permite tamén aos funcionarios a obxección de conciencia con respecto á aplicación da Lei Nacional sobre Matrimonio.

## Véxase tamén 
### Outros artigos 
* Matrimonio entre persoas do mesmo sexo
* Matrimonio entre persoas do mesmo sexo en Bélxica
* Matrimonio entre persoas do mesmo sexo en España
Murcia (homónimos)

O topónimo **Murcia** pode referirse a:

;En Galiza
***A Murcia**, lugar da parroquia de Santa Cristina, no concello de Cospeito.

;Fóra de Galiza

;En Castela e León
***Pico Murcia**, cumio da Montaña Palentina.

;Na Rexión de Murcia
***Murcia**, cidade de España:
****Rexión de Murcia**, comunidade autónoma uniprovincial de España situada no sueste da Península Ibérica;
****Provincia de Murcia**, cuxo territorio coincide co da Comunidade Autónoma;
****Rexión de Murcia**, que existiu entre 1822 e 1978, que incluía as provincias de Murcia e Albacete;
****Reino de Murcia**, entidade histórica integrada na Coroa de Castela.

;En Bolivia
***Murcia**, localidade do departamento de Pando.

;En Costa Rica
***Murcia**, localidade de Cartago.

;En Filipinas
***Murcia**, municipalidade de Negros Occidental.

Amais, como apelido pode referirse a:

***Santiago de Murcia**, instrumentista e compositor barroco español do século XVIII;
***Félix Murcia**, director artístico español  (n. 1945);
***Pepe Murcia**, adestrador de fútbol español (n. 1964);
***Fran Murcia**, ogador de baloncesto español (n. 1970);
***Venancio José Murcia**, atleta español (n. 1976);
***David Murcia Guzmán**, empresario colombiano (n. 1980);
***Adrián Murcia Rodríguez**, futbolista español (n. 1991).

;Na Roma antiga
***Murcia** ou **Murtia** era unha deidade romana primitiva e pouco coñecida, relacionada co mirto;
***Murcia** é un epíteto da deusa romana Venus que a relacionaba co mirto e que procede da súa identificación coa deusa romana primitiva;
*En Roma hai varios topónimos derivados do nome da deusa. A maioría usáronse na Antiga Roma (*ad Murciæ*, *metæ Murcia*, *vallis Murcia*), mais algúns séguense usando na actualidade (*Via di Valle Murcia*, *Roseto Comunale di Valle Murcia*).

;Deportes
***Real Murcia Club de Fútbol**, club de fútbol de España da cidade de Murcia;
***Club de Fútbol Ciudad de Murcia** (1999-2007), antigo club de fútbol da cidade de Murcia;
***Selección de fútbol de Murcia**;
***UCAM Murcia CB**, equipo de baloncesto profesional español con sede na cidade de Murcia;
***ElPozo Murcia**, fútbol sala;
***Voley Murcia**, equipo de voleibol da cidade de Murcia;
***Murcia-AMPO**, ciclismo;
***Murcia Cobras**, fútbol americano.

## Véxase tamén
### Outros artigos
***Queixo de Murcia**, denominación de orixe protexida para un tipo de queixo de cabra elaborado na Rexión de Murcia.
Sant'Egidio alla Vibrata

'''Sant'Egidio alla Vibrata''' é un concello italiano da provincia de Teramo, na rexión dos Abruzos. Ten 9.415 habitantes (en 2007) e esténdese por unha área de 18&nbsp;km², cunha densidade de poboación de 523 hab/km².

Fai fronteira cos concellos de: Ancarano, Ascoli Piceno (AP), Civitella del Tronto, Folignano (AP), Maltignano (AP), Sant'Omero e Torano Nuovo.
Tainai

**Tainai** (胎内市, たいないし, *Tainai-shi*) é un concello da prefectura de Niigata no Xapón. Está situado ó norte da rexión de Chūbu, e ó norte da prefectura (zona Kaetsu), no centro da illa de Honshū. A súa superficie é de 265,18&nbsp;km², a poboación é de 31.652 habitantes (2009) e ten unha densidade de poboación de 119 h/km².

O concello de Tainai limita cos concellos de Shibata, Sekikawa, Murakami (que son da prefectura de Niigata); e Oguni (este último é da prefectura de Yamagata).

## Historia 
A cidade de Tainai foi fundada pola fusión dun concello de vila (*Nakajō*) e un concello de aldea (*Kurokawa*) do distrito de Kitakanbara no ano 2005.

## Cidades irmandadas 
*  Fuefuki, prefectura de Yamanashi, Xapón.
*  Carbondale, Illinois, Estados Unidos.

## Véxase tamén 
### Ligazóns externas 
* Sitio web oficial da cidade de Tainai .
Cyndi Lauper

**Cynthia Ann Stephanie Lauper**, coñecida como **Cyndi Lauper**, nada en Brooklyn (Nova York) o 22 de xuño de 1953, é unha cantante, actriz, compositora e produtora estadounidense moi popular na década dos 80. Vendeu máis de 60 millóns de copias dos seus álbums en todo o mundo e foi a primeira cantante feminina en colocar 4 singles dun mesmo traballo no top 5 do Billboard americano.

## Traxectoria 
Comezou a súa carreira artística coma cantante de diversas bandas pero posteriormente decidiu emprender unha carreira en solitario. Así, en 1983 lanzou o seu primeiro álbum titulado ''She's So Unusual*, do que vendeu só nos Estados Unidos máis de 4,5 millóns de copias conseguindo asemade colocar catro dos temas deste traballo no top 5 do Billboard americano: *Girls Just Want to Have Fun*, *Time After Time*, *She Bop* e *All Through The Night*. Nesta mesma época foi contratada para interpretar o tema principal da película *The Goonies* (1985), producida por Steven Spielberg.

En 1986 publicou o seu segundo traballo, *True Colors*, co que obtivo un nomeamento aos Grammy polo tema que dá nome ao disco. O seu terceiro álbum, *A Night To Remember* (1989), incluía o tema *I Drove All Night*, polo que acadou outro nomeamento aos premios Grammy dese ano, e que posteriormente sería versionado por Roy Orbison e Céline Dion

En 1990 participou no concerto *The Wall in Berlin*, celebrado a raíz da caída do muro. Tamén tomou parte nunha homenaxe realizada a John Lennon en Londres por petición da súa viúva, Yoko Ono. No ano 1993 publica o álbum *Hat Full of Stars*, que sería o máis aclamado pola crítica. En 1994, edita un recompilatorio de éxitos, "Twelve deadly cyns... and then some", no que o tema *Hey now* é unha versión reggae do seu éxito *Girls just wanna have fun*.

Posteriormente editaría outros traballos coma *Sisters of Avalon* (1996), composto integramente por ela; *Merry Christmas... have a nive life* (1997), un traballo natalicio con cancións tradicionais e temas novos; *Shine* (2001), que só se editou no Xapón; *At last* (2004), unha homenaxe aos grandes da música americana; *The Body Acoustic* (2005), no que reinventa os seus temas máis coñecidos xunto a outros artistas; e *Bring Ya To The Brink* (2008), con doce temas de baile inéditos, Memphis Blues(2010) con música do xénero blues.

## Traballos 
### Discografía 
* *She's So Unusual* (1983)
* *True Colors* (1986)
* *A Night to Remember* (1989)
* *Hat Full of Stars* (1993)
* *Twelve Deadly Cyns... and Then Some* (1994)
* *Sisters of Avalon* (1997)
* *Merry Christmas... Have a Nice Life* (1998)
* *Shine* (2001)
* *The Essential Cyndi Lauper* (2003)
* *At Last* (2004)
* *The Body Acoustic* (2005)
* *Bring Ya To The Brink* (2008)
* * Memphis Blues*(2010)

### DVD 
* *Cyndi Lauper in Paris* (1987)
* *Twelve Deadly Cyns... And Then Some* (1995)
* *Live At Last* (2004)

### Filmes 
* *Vibes: The Secret of the Golden Pyramids* (1988)
* *O tesouro escondido* (1990)
* *Give me a break* (1993)
* *Mrs. Parker and the Vicious Circle* (1994)
* *The opportunists'' (2000)

## Véxase tamén 
### Ligazóns externas 
* Páxina oficial da cantante
Marcelino Pardal Pouso

**Marcelino Pardal Pouso**, nado na rúa da Estrela, no barrio de Canido, en Ferrol, o 2 de novembro de 1917 e finado en Bèziers (Francia) o 19 de maio de 2009, foi un anarquista galego, derradeiro galego en morrer dos que estiveron no campo de concentración de Mauthausen durante a segunda guerra mundial.

## Traxectoria 
Segundo o historiador Eliseo Fernández, pertencía ás Juventudes Libertarias. Frecuentaba o Centro Obreiro de Cultura do barrio de Ferrol Vello, que funcionaba como escola e como centro cultural. Coñecido no mundo do fútbol como **Xelo**, tras xogar no Ferrol FC (club formado en 1933), fichou polo Racing de Ferrol, onde actuou dende 1933/34. Debutou na Segunda División co club verde en 1934/35. Militou no Racing até pouco despois do estoupido da guerra civil española, e trala toma da súa cidade polo bando nacional foi mobilizado polas tropas franquistas. Mais tralo asasinato do seu irmán Paco, mariñeiro republicano no acoirazado España, decidiu mudar de bando. Pasou ao exército republicano, co que loitou na batalla do Ebro. Posteriormente cruzou os Pireneos, e en Francia foi internado no campo de concentración de Agde para posteriormente ser incluído nas brigadas de traballo que construían a liña férrea a Maginot.

Coa toma de Francia por parte das tropas de Adolf Hitler e a captura de máis de 800 españois, foi trasladado a Mauthausen, tras negar Francisco Franco que tivesen a nacionalidade española. Considerados apátridas, máis da metade deles faleceron debido ao esgotamento ou aos asasinatos dos carcereiros.

Segundo Amical Mauthausen, a asociación de españois deportados, saíu de Estrasburgo nun tren de gando, chegando ao campo o 11 de decembro de 1940. Alí estivo até o 7 de maio de 1945, dous días despois da chegada das tropas estadounidenses ao campo.

As autoridades nazis tatuáronlle no brazo o número 5101. Formaba parte do equipo de fútbol "La República", formado por españois deportados.

Trala liberación non quixo retornar a España, vivindo en Bèziers, sen conceder entrevistas e sen participar apenas en actos de homenaxe e lembranza. O Racing de Ferrol sondou a posibilidade dunha homenaxe, pero sen éxito.

## Véxase tamén 
### Ligazóns externas 
* Varela, Francisco (6/6/2009). "Muere el último gallego de Mauthausen", *La Voz de Galicia* .
Arao, Xapón

**Arao** (荒尾市, あらおし, *Arao-shi*) é un concello xaponés da prefectura de Kumamoto na rexión de Kyūshū. Está situado no centro da illa de Kyūshū e ao norte da prefectura. A súa superficie é de 57,15&nbsp;km², a poboación é de 55.517 habitantes (2009) e ten unha densidade de poboación de 971 h/km².

O concello de Arao limita cos concellos de Nagasu, Tamana, Nankan (que son da prefectura de Kumamoto); e Ōmuta (este último é da prefectura de Fukuoka).

## Véxase tamén 
* Lista de concellos do Xapón

### Ligazóns externas 
* Sitio web oficial da cidade de Arao .
L'amant

'''L'Amant''' pode ser:

* Unha novela de Marguerite Duras, publicada en 1984.
* Un filme franco-británico-vietnamita, adaptado da devandita novela e dirixido por Jean-Jacques Annaud en 1992.
As Airas, Moreiras, Toén

**As Airas** é un lugar da parroquia de Moreiras no concello ourensán de Toén, na comarca de Ourense. Segundo o IGE, en 2023 tiña 152 habitantes (73 homes e 79 mulleres).

Trátase dun lugar situado na ladeira do val do castro de Trelle e ten dúas casas señoriais. Unha delas é o pazo da Pereiriña, de certo renome na provincia de Ourense. A comezos dos anos oitenta foi inaugurada a capela e mais o cruceiro das Airas. Así mesmo, está a piques de abrir o seu primeiro local social, no campo da festa da aldea.

## Lugares e parroquias 
### Lugares de Moreiras 
### Parroquias de Toén 
## Notas 
## Véxase tamén 
### Outros artigos 
* Lugares de Toén
Torano Nuovo

**Torano Nuovo** é un concello italiano da provincia de Teramo, na rexión dos Abruzos. Ten 1.666 habitantes (en 2007) e esténdese por unha área de 10&nbsp;km², cunha densidade de poboación de 166 hab/km².

Fai fronteira cos concellos de: Ancarano, Controguerra, Nereto, Sant'Egidio alla Vibrata e Sant'Omero.

## Véxase tamén
### Ligazóns externas
*Páxina oficial do concello
Vietnam do Norte

A **República Democrática de Vietnam**, tamén coñecida como **Vietnam do Norte**, foi un Estado socialista fundado por Ho Chi Minh e recoñecido pola China e a URSS en 1950. En 1954, trala derrota de Francia na Batalla de Dien Bien Phu, Francia recoñeceu formalmente este estado e a Indochina Francesa dividiuse en dous.

Despois desta división produciuse un éxodo masivo dos vietnamitas do Norte cara ao Sur, moitos deles católicos, que sinalaban que a política norvietnamita exercía unha persecución sobre eles e outros tantos foron vietcongs sucesores dos vietminhs promovidos polo goberno do norte para liberar ou desprender o sur do control das potencias capitalistas. En 1959, o Partido Comunista Vietnamita secretamente decidiu realizar unha guerra contra o Sur reportándolle esta grandes custos ao país.

A capital de Vietman do Norte foi Hanoi e estaba gobernada por un goberno comunista aliado coa Unión Soviética e a República Popular da China, que loitou contra os Estados Unidos e Vietnam do Sur durante a guerra de Vietnam. A República Popular da China apoiou ao goberno durante a guerra.

Coa liberación de Saigón por parte das forzas Norvietnamitas o 30 de abril de 1975, a autoridade política en Vietnam do Sur foi asumida pola República de Vietnam do Sur. Este goberno fusionouse con Vietnam do Norte o 2 de xullo de 1976 e formaron unha soa nación denominada a República Socialista de Vietnam.

## Véxase tamén 
### Outros artigos 
* Historia de Vietnam
* Guerra de Vietnam
* Vietnam do Sur
Porto de Giulianova

miniatura|250px|Porto de Giulianova

O **Porto de Giulianova** é un porto italiano da provincia de Teramo, na rexión dos Abruzos, na costa adriática.

## Organización
O grupo Porto de Giulianova é un consorcio de entidades públicas. Forman parte, coa súas respectivas cotas anuais de adhesión, as seguintes entidades:

* Rexión de Abruzzo
* Provincia de Téramo
* Concello de Giulianova
* Cámara de Comercio I.A.A. de Téramo 
* Concello de Téramo
* Consorzio dei Comuni del Bim Vomano Tordino di Teramo
* Consorzio per l'Acquedotto del Ruzzo di Teramo 
* Consorzio per il Nucleo Industriale di Teramo 
* Concello de Mosciano S.A.
* Concello de Tortoreto 
* Concello de Alba Adriatica

## Véxase tamén 
### Ligazóns externas
*Páxina oficial do Porto de Giulianova
Ancarano

**Ancarano** é un concello italiano da provincia de Teramo, na rexión dos Abruzos. Ten cerca de 1.897 habitantes (en 2008) e esténdese por unha área de 14&nbsp;km², cunha densidade de poboación de 134 hab/km².

Fai fronteira cos concellos de: Ascoli Piceno (AP), Colli del Tronto (AP), Controguerra, Sant'Egidio alla Vibrata, Spinetoli (AP) e Torano Nuovo.

## Véxase tamén
### Ligazóns externas
*Páxina oficial do concello
Pete Rodríguez

**Pedro Juan Rodríguez Ferrer**, coñecido como **Pete "El Conde" Rodríguez**, nado en Ponce, Porto Rico, o 31 de xaneiro de 1933 e finado no Bronx, Nova York, Estados Unidos, o 2 de decembro de 2000, foi un cantante portorriqueño de salsa. Pete 'o Conde' Rodríguez non só é recoñecido como un dos máis extraordinarios vocalistas na historia da salsa, senón coma un referente latino indiscutíbel. Cómpre pór de relevo a calidade musical dos seus traballos canda á Fania All-Stars.

## Discografía
### Con Johnny Pacheco
*(1963) *Suavito*
*(1964) *Cañonazo*
*(1965) *Pacheco At NY World Fair*
*(1966) *By Popular Demand*
*(1967) *Sabor Típico*
*(1968) *Volando Bajito*
*(1970) *La Perfecta Combinación*
*(1972) *Los Compadres*
*(1973) *Tres de Cafe y Dos de Azucar*
*(1981) *Celia, Johnny & Pete*
*(1983) *De Nuevo los Compadres*
*(1985) *Jicamo*
*(1987) *Salsobita*
*(1989) *Celebración*

### Solista
*(1974) *El Conde*
*(1976) *Este Negro si es Sabroso*
*(1978) *A Touch of Class*
*(1979) *Soy la Ley*
*(1982) *Fiesta con el Conde*
*(1990) *El Rey*
*(1993) *Generaciones*
*(1996) *Pete y Papo*
Kikuchi

**Kikuchi** (菊池市, きくちし, *Kikuchi-shi*) é un concello da prefectura de Kumamoto e da rexión de Kyūshū no Xapón. Está situado no centro-norte da illa de Kyūshū e ó norte da prefectura. A súa superficie é de 276,66&nbsp;km², a poboación é de 51.062 habitantes (2009) e ten unha densidade de poboación de 185 h/km².

O concello de Kikuchi limita cos concellos de Yamaga, Kumamoto, Kōshi, Ōzu, Aso (que son da prefectura de Kumamoto); e Hita (este último é da prefectura de Ōita).

## Véxase tamén 
### Outros artigos 
* Lista de concellos do Xapón

### Ligazóns externas 
* Sitio web oficial da cidade de Kikuchi .
Provincia de Mutsu

**Mutsu** (陸奥国, むつのくに, *Mutsu-no-kuni* ou 陸奥, むつ) foi unha provincia histórica do Xapón, nunha zona que hoxe forma as prefecturas de Fukushima, Miyagi, Iwate, Aomori e a pequena parte nordeste da prefectura de Akita, historicamente na parte de Tōsandō (東山道), actualmente na parte leste da rexión de Tōhoku, na illa de Honshū.

Mutsu limitaba coas provincias de Dewa (出羽), Echigo (越後), Kōzuke (上野), Shimotsuke (下野) e Hitachi (常陸).

Na época Meiji Mutsu dividiuse en 5 partes: Iwashiro (岩代), Iwaki (磐城), Rikuzen (陸前), Rikuchū (陸中) e Mutsu (陸奥).
Guaguancó

O **guaguancó** é un tipo de rumba orixinaria de Cuba, de cando o tempo da abolición da escravitude na illa, contra o 1886. O guaguancó representa unha fusión de varios rituais profanos afro-cubanos coñecidos como rumbas.

## Historia
Boa parte dos guaguancós eran composicións anónimas. As máis antigas datan de finais da era colonial española na illa e coñécense como "*rumbas do tempo de España*". A pesar dos seus ritmos netamente africanos, o guaguancó revela certas influencias españolas, especialmente nas súas manifestacións flamencas e das décimas campesiñas nos textos.

## Baile
Os bailadores do guaguancó móvense ao ritmo dos instrumentos de percusión rodeados dun coro dirixido por un solista, realizando unha coreografía altamente erótica. O home vai na procura da muller con fortes movementos pelvianos moi expresivos. Ela fai por evadilo e rexeitalo, malia que finalmente é sometida aos seus avances. O acto final da danza, significando a conquista realizada, coñécese como o *vacunao*.
Kamo

**Kamo** (加茂市, かもし, *Kamo-shi*) é un concello da prefectura de Niigata no Xapón. Está situado ó norte da rexión de Chūbu, e no centro da prefectura (zona Chūetsu), no centro da illa de Honshū. A súa superficie é de 133,68&nbsp;km², a poboación é de 30.258 habitantes (2009) e ten unha densidade de poboación de 226 h/km².

O concello de Kamo limita cos concellos de Niigata, Sanjō, Gosen e Tagami.

## Véxase tamén 
### Ligazóns externas 
* Sitio web oficial da cidade de Kamo .
Higashine

**Higashine** (東根市, ひがしねし, *Higashine-shi*) é un concello da prefectura de Yamagata no Xapón. Está situado no centro da rexión de Tōhoku e no centro-leste da prefectura, e ó leste da illa de Honshū. A súa superficie é de 207,17&nbsp;km², a poboación é de 46.155 habitantes (2009) e ten unha densidade de poboación de 223 h/km². Antes da Restauración Meiji, era unha parte da provincia de Dewa, e despois da provincia de Uzen.

O concello de Higashine limita cos concellos de Yamagata, Tendō, Kahoku, Murayama, Obanazawa (que son da prefectura de Yamagata); e Sendai (este último é da prefectura de Miyagi).

## Véxase tamén 
### Outros artigos 
* Lista de concellos do Xapón

### Ligazóns externas 
*Sitio web oficial da cidade de Higashine .
Bisenti

**Bisenti** é un concello italiano da provincia de Teramo, na rexión dos Abruzos. Ten 2061 habitantes (en 2007) e esténdese por unha área de 30&nbsp;km², cunha densidade de poboación de 68,7 hab/km².

Fai fronteira cos concellos de: Arsita, Castel Castagna, Castelli, Castiglione Messer Raimondo, Cellino Attanasio, Cermignano e Penne (PE).
Arsita

**Arsita** é un concello italiano da provincia de Teramo, na rexión dos Abruzos. Ten 961 habitantes (en 2001) e esténdese por unha área de 34&nbsp;km², cunha densidade de poboación de 28 hab/km².

Fai fronteira cos concellos de: Bisenti, Castel del Monte (AQ), Castelli, Farindola (PE) e Penne (PE).
Valle Castellana

**Valle Castellana** é un concello italiano da provincia de Teramo, na rexión dos Abruzos. Ten 1.158 habitantes (en 2007) e esténdese por unha área de 134&nbsp;km², cunha densidade de poboación de 9 hab/km².

Fai fronteira cos concellos de: Accumoli (RI), Acquasanta Terme (AP), Amatrice (RI), Arquata del Tronto (AP), Ascoli Piceno (AP), Campli, Civitella del Tronto, Rocca Santa Maria e Torricella Sicura.
Nagano

**Nagano** (長野市, ながのし, *Nagano-shi*) é unha cidade e concello da prefectura de Nagano no Xapón, capital da súa prefectura. Está situado ó norte da rexión de Chūbu e ó norte da prefectura, no centro da illa de Honshū. A súa superficie é de 730,83&nbsp;km², a poboación é de 376.872 habitantes (2009) e ten unha densidade de poboación de 516 hab./km².

O concello de Nagano limita cos concellos de Otari, Hakuba, Ōmachi, Ogawa, Nakajō, Shinshūshin, Ikusaka, Chikuhoku, Omi, Chikuma, Ueda, Suzaka, Obuse, Nakano, Iizuna, Shinano (que son da prefectura de Nagano); e Myōkō (este último é da prefectura de Niigata).

## Turismo e lugares de interese 
* Zenkō-ji (善光寺) - Un templo budista.
* Santuario xintoísta de Togakushi (戸隠神社).
* Parque do antigo campo de batalla de Kawanakajima (川中島古戦場).

## Galería de imaxes 

Ficheiro:Zenkoji02s3200.jpg|Zenkō-ji.
Ficheiro:San-mon gate in Zenkoji temple at Nagano city Japan.jpg|A porta de Zenkō-ji. 
Ficheiro:Togakusi houkousya.jpg|Hōkō-sha do santuario shintoista de Togakushi.
Ficheiro:Togakusi nakasya.jpg|Chū-sha do santuario shintoista de Togakushi.
Ficheiro:Togakusi zuishinmon.jpg|A porta de Zuishin do santuario shintoista de Togakushi.

## Universidades 
* Universidade de Shinshū (信州大学).

## Cidades irmandadas 
*  Clearwater, Florida, EUA (1959).

## Personaxes de sona 
* Sakuma Shōzan (佐久間象山, さくま しょうざん, 1811 – 1864) - Samurai e estudoso da época de Edo.
* Tadamichi Kuribayashi (栗林忠道, くりばやし ただみち, 1891 - 1945) - Militar de exército de terra, dirixiu a defensa da illa de Iwō-tō.

## Véxase tamén 
### Outros artigos 
* Lista de concellos do Xapón

### Ligazóns externas 
* Sitio web oficial da cidade de Nagano .
Matsumoto

dereita|250px|miniatura|O castelo de Matsumoto.
**Matsumoto** (松本市, まつもとし, *Matsumoto-shi*) é un concello da prefectura de Nagano no Xapón. Está situado no centro da rexión de Chūbu, da rexión de Kōshin'etsu e da prefectura, no centro da illa de Honshū. A súa superficie é de 919,35&nbsp;km², a poboación é de 226.402 habitantes (2009) e ten unha densidade de poboación de 246 h/km².

O concello de Matsumoto limita cos concellos de Ōmachi, Azumino, Chikuhoku, Aoki, Ueda, Nagawa, Shimosuwa, Okaya, Shiojiri, Asahi, Yamagata, Hata, Kiso (aldea), Kiso (vila) (que son da prefectura de Nagano); e Takayama (este último é da prefectura de Gifu).

## Turismo e lugares de interese 
* O castelo de Matsumoto (松本城)

## Universidades 
* Universidade de Shinshū (信州大学)
** Facultade de Medicina (医学部)
** Facultade de Economía (経済学部)
** Facultade de Humanidade (人文学部)
** Facultade de Ciencia (理学部) 
* Universidade de Matsumoto (松本大学)

## Cidades irmandadas 
*  Salt Lake City, Utah, Estados Unidos (1958)
*  Fujisawa, Prefectura de Kanagawa, Xapón (1961)
*  Himeji, Prefectura de Hyōgo, Xapón (1966)
*  Takayama, Prefectura de Gifu, Xapón (1971)
*  Grindelwald, Cantón de Berna, Suíza (1972)
*  Katmandú, Nepal (1989)

## Véxase tamén 
* Lista de concellos do Xapón

### Ligazóns externas 
* Sitio web oficial da cidade de Matsumoto .
* Sitio web oficial da cidade de Matsumoto .
La Jonquera

**La Jonquera** é un municipio do norte de Cataluña, pertencente á comarca do Alt Empordà, na provincia de Xirona. O concello é fronteirizo con Francia.

## Xeografía 
* Superficie: 57,31&nbsp;km² 
* Altura media: 110 msnm 
* Altitude: 42º 25" 11' N 
* Latitude: 2º 52" 31' E

O municipio está situado a 57&nbsp;km ao norte da capital provincial, na comarca do Alt Empordà; no límite entre España e Francia, xunto á comarca francesa do Vallespir. Accidentado pola serra da Albera. Predominan as sobreiras.

## Historia 
Desde o século XIII e ata o fin do réxime señorial, a mediados do século XIX, foi posesión dos Rocabertí. O Tratado dos Pireneos (1659) situou a nova fronteira entre lles monarquías hispánica e francesa na serra do Albera, feito que marcou a historia posterior de La Jonquera.

## Escudo 
O escudo de La Jonquera é un escudo acantonado, de prata, un feixe de engras de sinople cun atado de ouro. O escudo esta coroado por unha coroa mural de vila. Os xuncos son un elemento parlante tradicional, relativo ao nome da vila.

O escudo foi aprobado o 17 de decembro do 1990.

## Demografía 
La Jonquera ten un total de 3.020 habitantes, dos cales 1.564 son homes e 1.456 mulleres segundo datos do INE 2006. En 2005 habían 3.016 habitantes dos cales 1.556 eran homes e 1.460 mulleres segundo datos do INE.

### Núcleos de poboación 
**La Jonquera** está formado por cinco núcleos ou entidades de poboación:
*Canadal (9 hab.)
*la Jonquera (2.888 hab.)
*els Límits (115 hab.)
*Requesens (0 hab.)
*Sant Julià (4 hab.)

## Economía 
A agricultura de secaño e a manipulación do cortiza foron as actividades económicas máis importantes. Hoxe en día, a base da economía municipal é a actividade derivada da aduana do Portús. É un importante centro de servizos ao transporte, gran cantidade de actividade comercial pola súa proximidade a Francia.

## Comunicacións 
A estrada N-II e a autoestrada AP-7, saída de acceso número 2, comunican o municipio co resto da comarca e a provincia.

## Lugares de interese 
*Igrexa de Santa María, do século XVIII. 
*Na portela de Panissars atópanse os restos dun priorado beneditino medieval (Santa Maria de Panissars) e a base dunha gran edificación romana, identificada coa *Mansio Summum Pyrenaeum* (no punto de encontro entre a Vía Domitia e a Vía Augusta) e os Trofeos que Pompeio erixiu tras vencer a Sertorio. 
*O pobo de Requesens, accesible por Cantallops, conta co santuario da Mare de Déu de Requesens e o castelo de Requesens, reconstruído a finais do século XIX. 
*Ruínas do antigo castelo de Rocabertí. 
*O castelo de Canadal. 
*O palacio de Ca l'Armet, mal conservado. 
**La Porta Catalana* (obra de Josep Lluís Sert), na fronteira. 
*Museo do exilio, aberto en xaneiro de 2008, obra de Rafael Cáceres. 
*Numerosos monumentos megalíticos (dolmen e menhir).

## Véxase tamén 
### Ligazóns externas
* Sitio web do concello
Salvatierra

O topónimo castelán **Salvatierra** pode referirse a:

;En España:
***Comarca de Salvatierra**, na provincia de Salamanca;
***Salvatierra de Santiago**: concello da provincia de Cáceres;
***Salvatierra de los Barros**: concello da provincia de Badaxoz;
***Salvatierra de Tormes**: concello da provincia de Salamanca;
***Salvatierra de Esca**: concello da provincia de Zaragoza;
***Agurain** (oficialmente **Agurain/Salvatierra**), concello de Áraba;

;En México:
***Salvatierra**, municipio do estado de Guanajuato.
Amais, como apelido pode referirse a:

***Juan María de Salvatierra**, misioneiro italiano (1648-1717);
***Agustín Salvatierra**, exfutbolista e adestrador de fútbol chileno (n. 1970);
***Diego Salvatierra**, futbolista arxentino (n. 1980);
***Roberto Salvatierra**, exfutbolista arxentino (n. 1984).

## Véxase tamén
### Outros artigos
*
Provincia de Dewa

**Dewa** (出羽国, でわのくに, *Dewa-no-kuni* ou 出羽, でわ) foi unha provincia histórica do Xapón, nunha zona que hoxe forma a prefectura de Yamagata e a maior parte da prefectura de Akita, historicamente na parte de Tōsandō (東山道), actualmente na parte oeste da rexión de Tōhoku, na illa de Honshū.

Dewa limitaba coas provincias de Echigo (越後) e Mutsu (陸奥).

Na época Meiji Dewa dividiuse en 2 partes: Uzen (羽前) e Ugo (羽後).
Subdivisións de Gales

A proposición do goberno local galés, Gales divídese en 22 autoridades unitarias (*unitary authority areas*), responsabeis de todos os servizos do goberno local, incluíndo educación, servizos sociais, medio ambiente e estradas. E ademais, por debaixo delas, nalgunhas zonas hai tamén *community councils* (Concellos), encargados dalgunhas áreas específicas dentro deses "Concellos". Aínda que o termo "autoridades unitarias" é o oficial e designado polo goberno galés, na práctica en Gales case nunca son nomeados dese xeito. Nas Autoriades Unitarias atópanse tres tipos distintos: nove *conunties* (condados), tres cidades e dez *county boroughs* (distritos); aínda que todos eles dispoñen do mesmo grao de poder. Todos os medios de comunicación, incluíndo a BBC Wales, refírense ás autoridades unitarias como condados. Estas autoridades unitarias creáronse no ano 1996 a través da *Local Government (Wales) Act 1994*.

A raíña nomea un Lord Lieutenant para que a represente nos oito *Preserved counties of Wales*, que son unha combinación dos anteriores condados. Porén, outras subdivisións apareceron cando se dividiu o territorio galés para o repartimento dos servizos de bombeiros e policía.

## Cidades
Hai cinco cidades en Gales: xunto coas tres Autoridades Unitarias que teñen ese status, os concellos de Bangor e St Davids tamén acadaron o status de cidade. O status de cidade acádase mediante o Letters patent.
* Bangor
* Cardiff
* Newport
* St Davids
* Swansea

## Autoridades unitarias
Todas as autoridades unitarias coñécense como condados, agás a cidade de Newport, as cidades e condados de Cardiff, a cidade de Swansea (marcados cun *), e os *county boroughs* (marcados cun †).